b'\n_START_ARTICLE_\nRantarock\n_START_SECTION_\nHistoriaa\n_START_PARAGRAPH_\nNuorison juhannusfestivaalit Virtain Hiekkarannalla alkoivat vuonna 1984, kun pihtiputaalainen DEX-Viihde Oy ja Seppo Kahilainen vuokrasivat lavan vuosiksi 1984\xe2\x80\x931986. Yleis\xc3\xb6\xc3\xa4 kaksip\xc3\xa4iv\xc3\xa4isill\xc3\xa4 festareilla oli noin 2\xc2\xa0000 ja 2\xc2\xa0500 ja esiintyjin\xc3\xa4 muun muassa Popeda, Y\xc3\xb6, Sleepy Sleepers ja Juice Leskinen. Alavuden Aulavalla j\xc3\xa4rjestettiin samaan aikaan Lido Salosen johdolla Summerfestivalit ja siell\xc3\xa4 oli paikalla nimekk\xc3\xa4\xc3\xa4mpi\xc3\xa4 kansainv\xc3\xa4lisi\xc3\xa4 esiintyji\xc3\xa4 kuten Europe, Blackfoot, Lita Ford ja Girlschool. Aluksi Rantarockin pitopaikkana toimi Virtain Hiekkaranta, sitten Aulava, kunnes vuodesta 1987 Rantarockin kodiksi vakiintui Virrat ja Hiekkarannan Huvipuisto (my\xc3\xb6hemmin nimi lyhennettiin Hiekkarannaksi), suosion kasvamisen my\xc3\xb6t\xc3\xa4 festivaalin oli muutettava Hiekkarannalta isompiin tiloihin "naapuriin" Kalliolinnan pelloille vuosiksi 1993\xe2\x80\x931994. Tapahtumalla oli eritt\xc3\xa4in suuri merkitys matkailun kehittymiselle Virroilla. Kun Rantarock muutti Vaasaan 1995, suurimmat k\xc3\xa4rsij\xc3\xa4t Virroilla olivat kaupat ja muut yritt\xc3\xa4j\xc3\xa4t, sek\xc3\xa4 j\xc3\xa4rjestyksenvalvonnasta ja siivouksesta vastanneet yhdistykset. _NEWLINE_Alkuun esiintym\xc3\xa4ss\xc3\xa4 oli nimekk\xc3\xa4it\xc3\xa4kin suomalaisia rockyhtyeit\xc3\xa4 ja myyn muassa paikallisia kokoonpanoja. Vuoden 1985 festari paisui odotettua isommaksi, eiv\xc3\xa4tk\xc3\xa4 j\xc3\xa4rjestelyt ihan kaikin puolin toimineet. Kukaan ei ollut odottanut Virroille per\xc3\xa4ti 8\xc2\xa0000\xe2\x80\x9310\xc2\xa0000 juhannuksen viett\xc3\xa4j\xc3\xa4\xc3\xa4. J\xc3\xa4rjestysh\xc3\xa4iri\xc3\xb6it\xc3\xa4kin syntyi. Tapahtumassa esiintyi my\xc3\xb6s ulkomaisia yhtyeit\xc3\xa4, kuten Uriah Heep, Venom ja Blackfoot. Vuoden 1986 Rantarock j\xc3\xa4rjestettiin Aulavalla esiintyj\xc3\xa4n\xc3\xa4 muun muassa Twisted Sister, joka "l\xc3\xa4mmitteli" Tarotia. Rantarock ker\xc3\xa4si tuolloin noin 15\xc2\xa0000 hengen yleis\xc3\xb6n. Virtain Hiekkarannalla esiintyi samaan aikaan muun muassa Juice Leskinen Grand Slam, Bogart Co., Broadcast, Tanna, Topi Sorsakoski & Agents, Y\xc3\xb6, Eve ja Dingo. _NEWLINE_Vuodesta 1987 l\xc3\xa4htien festivaalin j\xc3\xa4rjestelyvastuu siirtyi Discoline Oy:lle taustavoiminaan Jari Ylinen ja Kari Ahonen. 1990-luvulle l\xc3\xa4hestyess\xc3\xa4 juhannusfestivaali profiloitui enemm\xc3\xa4n kaupallisen tanssimusiikin suuntaan, ja festivaaleille alettiin tuoda kotimaisten artistien lis\xc3\xa4ksi esiintyji\xc3\xa4, l\xc3\xa4hinn\xc3\xa4 eurodiscot\xc3\xa4hti\xc3\xa4 ulkomailta, kuten Samantha Fox, Sabrina, Jason Donovan ja Boney M. Vuonna 1987 festareilla k\xc3\xa4vi noin 7\xc2\xa0000 ihmist\xc3\xa4 ja tapahtuman suojelijana toimi Virtain silloinen kunnanjohtaja Eero Keski-Lusa. My\xc3\xb6s alankomaalainen dancemusiikkiprojekti 2 Unlimited teki jo uransa alkuaikoina yhden ensimm\xc3\xa4isist\xc3\xa4 ulkomaanesiintymisist\xc3\xa4\xc3\xa4n Virroilla vuonna 1992. Lippuja myytiin tuona vuonna l\xc3\xa4hes 20\xc2\xa0000._NEWLINE_Vuosina 1993\xe2\x80\x931994 Toisveden rannalla, Torppakyl\xc3\xa4ntien varrella, Virtain pohjoispuolella olevan Kalliolinnan maatilan alueilla j\xc3\xa4rjestetyn juhannusfestivaalin k\xc3\xa4vij\xc3\xa4m\xc3\xa4\xc3\xa4r\xc3\xa4t kohosivat muutamaan kymmeneen tuhanteen. Maatilan alueet k\xc3\xa4viv\xc3\xa4t kuitenkin pieneksi tapahtumalle, eiv\xc3\xa4tk\xc3\xa4 kaikki paikalle saapuneet p\xc3\xa4\xc3\xa4sseet leiriytym\xc3\xa4\xc3\xa4n edes festivaalialueen omille, peltoaukeille j\xc3\xa4rjestetyille leiriytymisalueille. Viimeisimpin\xc3\xa4 paikalle saapuneet joutuivat pystytt\xc3\xa4m\xc3\xa4\xc3\xa4n leirins\xc3\xa4 jopa muutaman kilometrin p\xc3\xa4\xc3\xa4h\xc3\xa4n festivaalin keskuspaikasta._NEWLINE_Rantarockin kasvaessa j\xc3\xa4rjest\xc3\xa4j\xc3\xa4t joutuivat etsim\xc3\xa4\xc3\xa4n tapahtumalleen uuden paikan, joka l\xc3\xb6ytyi Vaasan Vaskiluodosta. Festivaali j\xc3\xa4rjestettiin siell\xc3\xa4 ensimm\xc3\xa4isen kerran juhannuksena 1995. Esiintymislistalla oli edelleen joukko eturivin koneellisen tanssimusiikin esitt\xc3\xa4ji\xc3\xa4 ja artisteja, suurimmaksi osaksi Ruotsista. Muun muassa ruotsalainen Pandora oli useana juhannuksena per\xc3\xa4kk\xc3\xa4in festivaalin kestoesiintyji\xc3\xa4 artistiuransa alusta alkaen. Rantarock-juhannustapahtuman maine oli levinnyt naapurimaahan saakka, josta my\xc3\xb6s tuli k\xc3\xa4vij\xc3\xb6it\xc3\xa4. Jopa televisiokanava Music Television teki ohjelmaa Vaasassa pidetyst\xc3\xa4 Rantarock-tapahtumasta. _NEWLINE_K\xc3\xa4vij\xc3\xa4m\xc3\xa4\xc3\xa4r\xc3\xa4t alkoivat nousta edelleen, kun vuonna 1997 tapahtumassa k\xc3\xa4vi arviolta 45\xc2\xa0000 ihmist\xc3\xa4 ja kokeilumieless\xc3\xa4 Rantarock j\xc3\xa4rjestettiin juhannuksena 1998 samanaikaisesti kahdella eri paikkakunnalla. Vaasan Vaskiluodossa pidetyn tapahtumapaikan lis\xc3\xa4ksi festivaali pidettiin my\xc3\xb6s Hyvink\xc3\xa4\xc3\xa4ll\xc3\xa4 vanhalla lentokent\xc3\xa4ll\xc3\xa4 kiitoratamaisemissa. L\xc3\xa4hes kaikki esiintymislistalla olleet artistit esiintyiv\xc3\xa4t molemmilla paikkakunnilla, mutta eri p\xc3\xa4ivin\xc3\xa4. Poikkeuksena olivat Eppu Normaali, joka esiintyi ainoastaan Hyvink\xc3\xa4\xc3\xa4ll\xc3\xa4, ja ruotsalainen Dr\xc3\xb6mhus, joka esiintyi vain Vaasassa. Hyvink\xc3\xa4\xc3\xa4n Rantarock kuitenkin k\xc3\xa4rsi pienoisesta yleis\xc3\xb6pulasta ja tapahtumaa ei j\xc3\xa4rjestetty siell\xc3\xa4 uudestaan. Vaasassa yleis\xc3\xb6\xc3\xa4 oli vuonna 1998 noin 40\xc2\xa0000 ja seuraavana vuonna p\xc3\xa4\xc3\xa4stiin samaan yleis\xc3\xb6m\xc3\xa4\xc3\xa4r\xc3\xa4\xc3\xa4n._NEWLINE_Rantarock j\xc3\xa4rjestettiin Vaasassa viimeisen kerran juhannuksena 2001, joka j\xc3\xa4i my\xc3\xb6s koko tapahtuman viimeiseksi kerraksi. Yleis\xc3\xb6\xc3\xa4 oli kolmen p\xc3\xa4iv\xc3\xa4n aikana noin 45\xc2\xa0000. Vaasan k\xc3\xa4r\xc3\xa4j\xc3\xa4oikeus asetti Rantarock-festivaalin j\xc3\xa4rjest\xc3\xa4misoikeudet omistavan yhti\xc3\xb6n Euroecho-Internationalin konkurssiin. Euroecho-Internationalia haki konkurssiin L\xc3\xa4nsi-Suomen 210\xc2\xa0000 markan veroveloista. Hakemus j\xc3\xa4tettiin k\xc3\xa4r\xc3\xa4j\xc3\xa4oikeudelle viikkoa ennen vuoden 2001 juhannusta, jolloin viimeiseksi j\xc3\xa4\xc3\xa4nyt ja seitsem\xc3\xa4s Vaasassa j\xc3\xa4rjestetty Rantarock pidettiin. Teosto arveli my\xc3\xb6s, ett\xc3\xa4 sill\xc3\xa4 olisi Rantarockin j\xc3\xa4rjest\xc3\xa4jilt\xc3\xa4 saatavia noin 100\xc2\xa0000 markan verran maksamattomina tekij\xc3\xa4noikeusmaksuina. Vuoden 2002 juhannuksena festivaali aiottiin ennakkomainonnan ja tapahtuman omien internetsivujen mukaan j\xc3\xa4rjest\xc3\xa4\xc3\xa4 uudella paikkakunnalla Espoon Serenassa, mutta suunnitelmat peruuntuivat, ja tapahtuma j\xc3\xa4i j\xc3\xa4rjest\xc3\xa4m\xc3\xa4tt\xc3\xa4.'